CELEX: 32016D2132
Language: lt
Date: 2016-12-05 00:00:00
Title: 2016 m. gruodžio 5 d. Komisijos įgyvendinimo sprendimas (ES) 2016/2132 dėl kiekvienoje valstybėje narėje 2013 m. išmestų šiltnamio efektą sukeliančių dujų kiekio, kuriam taikomas Europos Parlamento ir Tarybos sprendimas Nr. 406/2009/EB

6.12.2016   
            
            
               LT
            
            
               Europos Sąjungos oficialusis leidinys
            
            
               L 331/9
            
         KOMISIJOS ĮGYVENDINIMO SPRENDIMAS (ES) 2016/2132
   2016 m. gruodžio 5 d.
   dėl kiekvienoje valstybėje narėje 2013 m. išmestų šiltnamio efektą sukeliančių dujų kiekio, kuriam taikomas Europos Parlamento ir Tarybos sprendimas Nr. 406/2009/EB
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gegužės 21 d. Europos Parlamento ir Tarybos reglamentą (ES) Nr. 525/2013 dėl šiltnamio efektą sukeliančių dujų išmetimo stebėsenos bei ataskaitų ir kitos su klimato kaita susijusios nacionalinio bei Sąjungos lygmens informacijos teikimo mechanizmo ir kuriuo panaikinamas Sprendimas Nr. 280/2004/EB (1), ypač į jo 19 straipsnio 6 dalį,
   kadangi:
   
               (1)
            
            
               Europos Parlamento ir Tarybos sprendimu Nr. 406/2009/EB (2) nustatomos išmetamų šiltnamio efektą sukeliančių dujų kiekio ribos (metinės išmetamųjų teršalų kvotos) kiekvienai valstybei narei kiekvienais 2013–2020 m. laikotarpio metais ir kasmetinio tų ribų laikymosi vertinimo mechanizmas. Valstybių narių metinės išmetamųjų teršalų kvotos, išreikštos CO2 ekvivalento tonomis, nurodytos Komisijos sprendime 2013/162/ES (3). Komisijos įgyvendinimo sprendimu 2013/634/ES (4) tie kiekiai patikslinti;
            
         
               (2)
            
            
               Reglamento (ES) Nr. 525/2013 19 straipsnyje numatyta valstybėse narėse išmetamų šiltnamio efektą sukeliančių dujų (ŠESD) apskaitos ataskaitų peržiūros, kuria siekiama nustatyti, ar laikomasi Sprendimo 406/2009/EB nuostatų, procedūra. 2013 m. ŠESD apskaitos ataskaitų peržiūra buvo atidėta vieneriems metams, atsižvelgiant į tai, kad dėl Jungtinių Tautų bendrosios klimato kaitos konvencijos (JTBKKK) pateiktos programinės įrangos, naudojamos ŠESD apskaitos duomenims rinkti ir ataskaitoms rengti, trikčių valstybėms narėms buvo techniškai neįmanoma laiku pateikti savo 2013 m. išmestų teršalų kiekio ataskaitas. Todėl peržiūra buvo atlikta remiantis 2013 m. išmestų teršalų duomenimis, Komisijai pateiktais 2016 m. balandžio mėn. pagal Komisijos įgyvendinimo reglamento (ES) Nr. 749/2014 (5) III skyriuje ir XVI priede nustatytas procedūras;
            
         
               (3)
            
            
               nustatant bendrą kiekvienos valstybės narės 2013 m. išmestų ŠESD kiekį, kuriam taikomas Sprendimas Nr. 406/2009/EB, turėtų būti atsižvelgta į technines pataisas ir patikslintus apskaičiuotus kiekius, nustatytus per peržiūrą ir nurodytus galutinėje peržiūros ataskaitoje pagal Įgyvendinimo reglamento (ES) Nr. 749/2014 35 straipsnį;
            
         
               (4)
            
            
               Reglamento (ES) Nr. 525/2013 19 straipsnio 7 dalyje nustatyta, kad šio sprendimo paskelbimo dieną prasideda keturių mėnesių laikotarpis, per kurį valstybėms narėms pagal Sprendimą Nr. 406/2009/EB leidžiama pasinaudoti lankstumo mechanizmais, todėl šis sprendimas turėtų įsigalioti jo paskalbimo dieną,
            
         PRIĖMĖ ŠĮ SPRENDIMĄ:
   1 straipsnis
   Bendras kiekvienos valstybės narės 2013 m. išmestų šiltnamio efektą sukeliančių dujų kiekis, kuriam taikomas Sprendimas Nr. 406/2009/EB ir kuris nustatytas užbaigus peržiūrą pagal Reglamento (ES) Nr. 525/2013 19 straipsnio 3 dalį remiantis patikslintais duomenimis, pateikiamas šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2016 m. gruodžio 5 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 165, 2013 6 18, p. 13.
   
      (2)  2009 m. balandžio 23 d. Europos Parlamento ir Tarybos sprendimas Nr. 406/2009/EB dėl valstybių narių pastangų mažinti jų šiltnamio efektą sukeliančių dujų emisijas, Bendrijai siekiant įvykdyti įsipareigojimus iki 2020 m. sumažinti šiltnamio efektą sukeliančių dujų emisijas (OL L 140, 2009 6 5, p. 136).
   
      (3)  2013 m. kovo 26 d. Komisijos sprendimas 2013/162/ES dėl valstybių narių metinių išmetamų dujų kiekio kvotų 2013–2020 m. laikotarpiu nustatymo pagal Europos Parlamento ir Tarybos sprendimą Nr. 406/2009/EB (OL L 90, 2013 3 28, p. 106).
   
      (4)  2013 m. spalio 31 d. Komisijos įgyvendinimo sprendimas 2013/634/ES dėl valstybių narių metinių išmetamų dujų kiekio kvotų 2013–2020 m. laikotarpiu koregavimo pagal Europos Parlamento ir Tarybos sprendimą Nr. 406/2009/EB (OL L 292, 2013 11 1, p. 19).
   
      (5)  2014 m. birželio 30 d. Komisijos įgyvendinimo reglamentas (ES) Nr. 749/2014 dėl valstybių narių pagal Europos Parlamento ir Tarybos reglamentą (ES) Nr. 525/2013 teikiamos informacijos struktūros, formato, pateikimo tvarkos ir peržiūros (OL L 203, 2014 7 11, p. 23).
   
      PRIEDAS
      
                  Valstybė narė
               
               
                  2013 m. išmestų šiltnamio efektą sukeliančių dujų kiekis, kuriam taikomas Sprendimas Nr. 406/2009/EB
                  (anglies dioksido ekvivalento tonomis)
               
            
                  Belgija
               
               
                  74 264 633 
               
            
                  Bulgarija
               
               
                  22 238 074 
               
            
                  Čekijos Respublika
               
               
                  61 457 570 
               
            
                  Danija
               
               
                  33 705 936 
               
            
                  Vokietija
               
               
                  460 204 908 
               
            
                  Estija
               
               
                  5 752 963 
               
            
                  Airija
               
               
                  42 206 805 
               
            
                  Graikija
               
               
                  44 184 593 
               
            
                  Ispanija
               
               
                  200 277 677 
               
            
                  Prancūzija
               
               
                  366 116 651 
               
            
                  Kroatija
               
               
                  15 125 525 
               
            
                  Italija
               
               
                  273 349 154 
               
            
                  Kipras
               
               
                  3 938 120 
               
            
                  Latvija
               
               
                  8 776 857 
               
            
                  Lietuva
               
               
                  12 449 462 
               
            
                  Liuksemburgas
               
               
                  9 365 298 
               
            
                  Vengrija
               
               
                  38 436 981 
               
            
                  Мalta
               
               
                  1 250 779 
               
            
                  Nyderlandai
               
               
                  108 253 385 
               
            
                  Austrija
               
               
                  50 097 324 
               
            
                  Lenkija
               
               
                  186 095 049 
               
            
                  Portugalija
               
               
                  38 610 318 
               
            
                  Rumunija
               
               
                  72 718 616 
               
            
                  Slovėnija
               
               
                  10 925 247 
               
            
                  Slovakija
               
               
                  21 080 248 
               
            
                  Suomija
               
               
                  31 588 117 
               
            
                  Švedija
               
               
                  35 278 781 
               
            
                  Jungtinė Karalystė
               
               
                  339 450 356